વધુમાં આજે બાળકોથી લઈને યુવાનો કે યુવતીઓની દુનિયા સોશિયલ મીડિયા વિના કલ્પવી મુશ્કેલ બની રહી છે, તેવામાં સાયબર બુલિંગનો ખતરો પણ ભયાનક રીતે મંડરાઈ રહ્યો છે. આઈ. ટી. યુગની ચરમસીમાએ આજે નેટ અને મોબાઈલ જેવા કોમ્યુનિકેશનના શસ્ત્રો લોકો સાથે સતત એકબીજાના સંપર્કમાં રહેવાથી લઈ બિઝનેસ, સોશિયલ લાઈફ, રોજબરોજના વ્યવહાર, રેલ-એર બુકિંગ જેવા અનેક કામો ક્ષણવારમાં પૂરા કરી આપે છે, પરંતુ તેનાથી વિશેષ યંગસ્ટર્સ અને ટીનએજ કે તેનાથી પણ નાનાં બાળકો માટે સોશિયલ વેબ ફેસબૂક અને ટ્વીટર જેવી સાઈટ્‌સ ભારે લોકપ્રિય થઈ પડી છે અને દિવસના બેથી ત્રણ કલાક તેઓ તેની પાછળ અવશ્યપણે ફાળવતા હોય છે અને તેમના પેરેન્ટ્‌સ પણ આ મામલે સમાધાન કરી તેમની સાથે ઝાઝી માથાકૂટ કરતાં નથી જેને પગલે આજે તેનો ખતરનાક અંજામ આપણી આસપાસ દેખાઈ રહ્યો છે.